
DISSERTATIO  MEDICA  INAUGURALIS 


DE 


Definitio , 


et 


ariol^e  acre  important  sui  generis  contagium  ,  quod  pustulas  sistit 
inflammatorias,  quae  tertio  quartove  die  aut  serius,  ab  exorta  febre, 
primo  in  facie,  mox  in  pectore  dein  in  toto  habitu  efflorescunt,  postea 
suppurantur,  exsiccantur  et  tandem  a  cute  delabuntur,  hominem  ali¬ 
quando,  qui  antea  facie  formosus  erat,  ita  deformem  relinquentes,  ut 
speculum  mendax >  proferat  esse  suum . 

Quoad  Yariolarum  antiquitatem  et  originem,  inter  celebres  in  arte 
viros  plurimum  disputatum  fuit:  dum  alii  hujus  morbi  vestigia  in 
scriptis  Hippocratis  et  Hetii  alii  in  Graecorum  monumentis  reperiri, 
adeoque  non  novum  sed  antiquis  modo  medicis  cognitum  descriptumque 
morbum  esse  sustinerent.  Alii  vero  cum  incognitae  naturae,  ac  ante 
saeculum  sextum  in  orbe  terrarum  non  visum  esse  affirmare  non  dubi¬ 
tavere  :  verum  siquis  remotis  omnibus  praejudiciis ,  antiquorum  medi¬ 
corum  scripta  consulat,  nullum  supererit  dubium,  quin  assensurus  sit. 

Variolas  ante  saeculum  sextum  in  nulla  mundi  plaga  fuisse  cognitas , 
auctores  itaque  male  varios  morbos  exanthematicos  cum  Variolis 
confudisse ;  etiamque  videbit  omnes  in  eo  convenire ,  quod  Rhases 
exactam  et  distinctam  hujus  morbi  historiam  primus  omnium  exhi¬ 
buerit. 

Variae  quoque  de  Variolarum  origine  ac  loco  in  quo  primo  appa¬ 
ruere,  fuerunt  sententiae :  quidam  homini  coaevas  esse  propugnare  in¬ 
tendebant;  alii  ortas  esse  ex  funiculi  ombilicalis  ligatura ;  alii  ex  retento 
sanguine  menstruo  tempore  graviditatis  ;  alii  ex  liquore  amnii  cui 
foetus  innatat;  alii  astrologorum  nugis  creduli,  a  maligno  siderum  as¬ 
pectu  repetendas  crediderunt ;  alii  irato  numini  adscripserunt ,  alii  ad 
vitiosam  aeris  constitutionem  aliasque  plures  causas  retulerunt;  con¬ 
tenderunt  alii  productas  fuisse  in  iEthiopia  ex  vaporibus  maris  nigri 
et  aestu  aeris;  alii  in  iEgyptia  ex  flumine  Nilo;  alii  deimum  in  Arabia, 
ex  eo  quod  Arabes  multis  gentibus  communicaverunt  ac  fere  per  totum 
orbem  disperserint. 

Haud  parum  pro  /Egyptia  militare  videtur  Paulet  >  ( hist .  de  la 
petite  verole )  quum  sibi  persuadeat  Nilum  utpote  plurimorum  conta¬ 
giorum  genitorem ,  illis  procreandis  multum  potuisse  favere  et  quod 
Arabiam  spectat,  quum  dividatur  in  tres  partes  in  petrosam  videlicet, 
desertam  et  fortunatam  quarum  duae  priores  non  inhabitantur,  steriles 
sunt,  montibus  plenae  et  fluviis  destitutae;  fortunata  autem  plantis  odo¬ 
riferis  ac  aromaticis  abundans ,  potius  haec  apta  videtur  ut  contagiis 
antidota  praebeat,  quam  ut  morbum  hunc  producat;  quod  iEthiopiam 
attinet  verisimile  est,  quod  illi  vapores  et  aestus  aeris  non  sufficiant,  ut 
Variolas  generent ,  nam  aer  siccus  est ,  quae  siccitas  contribuere  potest 
ut  illi  vapores  dissipentur:  dein  illa  plaga  saepius  ventis  agitatur,  quod 
multum  prodest  ut  lialitus  putridi  difflentur;  dubitant  etiam  nonnulli 
an  iEthiopes  saeculo  sexto  cum  alia  gente  communicationem  habuerint: 
unde  in  iEgyptia  primo  ortus  fuisse  non  sine  fundamento  conjectura¬ 
tur  supra  dictus  auctor. 

Variolae  jam  in  iEgyptia  tristissimas  ludebant  tragoedias  ac  plura 
hominum  millia  e  medio  tollebant ,  tum  quod  essent  incognitae ,  tum 

forte  peritorum  medicorum  defectu;  nec  ibi  limitatae  sunt:  nam  eodem 
ipso  saeculo  (quod  mere  vocari  poterat  saeculum  calamitatis  et  miseriae, 
tum  ob  dirissima  bella ,  saevissimam  pestem  ac  alimentorum  paenuriam , 
quae  mala  fere  per  totam  Europam ,  Asiam  et  Africam  grassabantur. ) 
iEgypti  frumentum  suum  Constantinopoli  vendentes  primo  Constanti- 
nopolitanos  infecerunt ;  et  quum  Arabia  isthmo  tantum  ab  /Egyptia 
separetur,  evidens  est  Arabes  a  Variolis  diu  non  fuisse  immunes. 

Ubi  Variolae  jam  in  Arabiam  devenerant,  celerrimo  passu  ulterius 
proserpserunt ,  ac  mox  Syriam,  Chaldaeam,  Mesopotaniam ,  etc.  infe¬ 
cerunt:  dein  ita  progressae  sunt  ut  nunc  in  hanc  nunc  in  illam  mundi 
partem  irrepserint  quae  ordine  recensere  angustia  paginae  vetat;  tandem 
circa  saeculum  duodecimum ,  post  bella  cum  Sarracenis  gesta ,  ad  recu¬ 
perandam  terram  sanctam ,  per  totam  Europam  dispersae  fuerunt :  unde 
Variolas  non  coaevas  nec  haereditarias  sed  contagio  ad  nos  delatas  esse, 
liquido  patet. 

Divisio . 

Variae  Variolarum  traditae  fuere  divisiones  quarum  praecipuas  hic 
annotare  conabimur :  dividuntur  imprimis  in  epidemicas  et  sporadicas , 
illae  in  vernales  et  autumnales :  in  veras  et  spurias ,  hae  in  lymphaticas 
seu  crystallinas ,  in  aereas  et  verrucosas :  in  interstinctas ,  cohaerentes  et 
confluentes ;  in  benignas  et  malignas ;  in  regulares  et  irregulares ;  ra¬ 
tione  febris  concomitantis  indolis  in  inflammatorias,  putridas  et  mixtas 
quoque  dispescuntur. 

Quum  morbus  epidemicus  sit,  qui  plurima  subjecta  eodem  tempore 
invadit ,  iisdem  stipatus  symptomatibus ,  qui  nec  perpetuo  in  eodem 
loco  grassatur,  sed  post  aliquod  tempus  desinit,  patet  Variolas  morbis 
epidemicis  rite  esse  annumerandas ;  quum  autem  morbi  epidemici 
maxime  vigeant  circa  aequinoctia  non  improbanda  videtur  divisio  in 
vernales  et  autumnales :  dum  vero  epidemice  non  grassantur  Variolae 
sed  unus  aut  alter  hoc  morbo  corripitur,  contagio  vix  ad  alios  propa- 
gulo,  merito  sporadicae  dicuntur. 

Quamvis  de  Variolis  veris  tantum  agere  nobis  animo  sit,  tamen 
non  inutile  fore  judicavimus  hic  pauca  de  spuriis  in  faciliorem  a  veris 
distinctionem,  recensere.  Plurimi  praecipue  a  spuriis  veras  distinguunt 
ex  eo  quod  spurias  numquam  suppurari ,  easque  levia  tantum  conco- 
mitari  symptomata  ut  vix  indigeant  medico  ut  curentur,  sustineant; 
verum  suppuratas  esse  spurias  auctores  fide  digni  referunt:  dein  verae 
non  raro  tcfm  levibus  stipantur  symptomatibus ,  ut  medici  consilio  non 
egeant:  unde  nos  spurias  a  veris  distinguemus,  ex  eo  quod  praecipue  ad 
nonum  ab  invasione  diem  finiantur  et  ultra  undecimum  numquam  ex¬ 
tendantur,  ubi  verae  ante  diem  decimum  quartum  non  decidunt;  tan¬ 
dem  quod  tempus  quatuor  stadiorum  non  ita  exacte  observetur  in  spu¬ 
riis  ut  in  veris  saltem  interstinctis:  distinctionem  autem  spuriarum  a 
confluentibus,  symptomatum  acerbitas  docet.  An  eadem  est  materia  quae 
producit  spurias  et  veras?  Ita  judicamus. 

Variolae  interstinctae  sunt  quae  apparent  crassiores ,  interstitiisque  ab 
invicem  sejunctae;  confluentes,  quae  et  minores  et  inter  se  bullarum 
adinstar  in  facie  diffusae  praesertim  reperiuntur.  Cohaerentes  quae  initio 
quidem  separatae,  dein  interstitia  novis  intervenientibus  respersa  habent: 
benignae  sunt  quae  apta  medicatione  sunt  tractabiles  nec  funestis  nec 
insolitis  symptomatibus  terrent:  malignae  quae  gravissimis  symptomatibus 
stipatae ,  ex  improviso  naturae  vires  opprimunt ,  quae  praeter  morem 
inusitata  symptomata  et  vehementi  ores  turbas  excitant  et  ita  remedio¬ 
rum  vires  eludant:  sed  undenam  malignitas  Variolarum  est  repetenda? 
Alii  eam  a  materiae  indole  depravata,  alii  a  subjecti  constitutione  desu¬ 
mendam  volunt,  nos  autem  et  a  subjecto  et  a  materie  vel  ab  utroque 
simul  eam  derivari  debere,  autumamur.  Regulares  quae  circa  quartum 
diem  ab  exorta  febre  erumpunt,  irregulares  quae  citius  aut  tardius  in 
scaenam  prodeunt;  inflammatoriae  ratione  febris  cognoscuntur  ex  epide- 
mia,  anni  tempestate,  facie  rubicunda  inflata,  calore  per  totum  corpus 
disperso,  pulsu  duro,  etc. :  putridae  ex  dejectis  ab  initio  viribus,  pulsu 
debili ,  frequenti ,  inaequali ,  parvo  ,  facie  lurida  ,  oculis  concavis ,  fri¬ 
gore  extremorum,  ex  epidemia,  etc.:  mixtae  vero,  quae  initio  inflam¬ 
matoriae  videntur ;  postea  in  putridas  abeunt. 

Primum  Stadium . 


Quum  meclici  animadverterent  sub  Variolarum  decursu  symptomata 
diversis  temporibus  differre ,  ac  aliam  medendi  methodum  requirere , 
non  sine  magna  utilitate  Variolas  quatuor  stadiis  terminarunt,  quorum 
primum  contagii  est  quod  a  morbi  invasione  usque  ad  eruptionem  pus¬ 
tularum  extenditur;  eruptionis  alterum  quod  ab  eruptione  incipit  et 
dum  suppurantur  desinit;  suppurationis  tertium  quod  protrahitur  donec 
pustulae  exsiccantur;  exsiccationis  ultimum  quod  adesse  decimus  dum 
pustulae  in  crustas  transeunt  et  finitur  dum  a  cute  delapsae  sunt :  qui¬ 
bus  vero  symptomatibus  quodque  stadium  stipatum  sit,  in  sequentibus 
ordine  exponemus. 

Contagii  stadium  adesse  statuitur ,  quando  contagium  Variolosum 
humano  corpori  disposito  quocumque  modo  applicatum,  actuosum  red¬ 
ditur  ac  oeconomiam  animalem  plus  minusve  turbando ,  functionesque 
ejus  laedendo  morbum  hunc  inducit  simulque  humorum  antea  sanorum 
partem  sibi  assimilat  nec  non  plura  symptomata  excitat  quae  pro  diverso 
morbi  impetu,  aetate,  temperamento,  vita  praegressa,  constitutione  epi¬ 
demica,  etc.  admodum  variant,  et  quorum  maxime  communia  hic  tantum 
recensebimus;  itaque  in  hoc  stadio  occurrunt  vagus  horror  et  rigor,  quos 
mox  excipiunt  calor  intensus,  capitis  et  dorsi  dolor,  nausea,  vomituri- 
tio ,  anxietas ,  dolor  acutus  ad  praecordia ,  doloris  sensus  in  partibus  quae 
scrobiculo  cordis  subjacent,  si  manu  premantur  non  raro  dolores  adsunt 
in  artubus  rheumatici  doloris  aemuli,  in  latere  pleuritici,  in  lumbis  ne¬ 
phritici  ,  in  abdomine  colici ,  cardialgia ,  etc. ,  in  infantibus  stupor  et 
somnolentia,  convulsiones,  insultus  epileptici,  quae  cuncta  in  confluen¬ 
tibus  atrociora  sunt  et  aegrum  immanius  affligunt  :  diarrhaea  subinde 
eruptionem  praecedit  et  ad  diem  alterumve  post  illam  protrahitur  quae 
in  interstinctis  benignis  vix  occurrit. 

Cunvulsiones  quae  in  hoc  stadio  in  infantibus  observantur  fere  semper 
boni  ominis  esse  observata  illustr.  Sydenhami  probant ;  testatur  nempe 

2 


\ 


© 


(  10  ) 

mites  ut  plurimum  fuisse  Variolas  et  minime  confluentes;  nec  mirum 
quum  in  tenera  hac  aetate  systema  nervosum  adeo  mobile  ac  irritabile 
sit,  ut  etiam  a  levioribus  causis  facile  turbetur  et  in  motus  enormes 
abripiatur;  quum  autem  in  aetate  adulta  irritabilitas  multum  imminuta 
sit,  necessario  magna  causa  requiritur  ut  motus  convulsivi  inducantur, 
unde  convulsiones  in  adultis  malum  potius  quam  bonum  debent  praebere 
augurium ;  nec  etiam  omni  tempore  bonum  omen  dant  convulsiones , 
ast  tantum  circa  quartum  diem  ita  ut  immediate  sequatur  eruptio,  quia 
tunc  designant  naturam  crisi  occupari  quam  bonam  fuisse  quarto  die 
contingens  eruptio  sat  superque  demonstrat. 

Secundum  Stadium . 

Natura  vigilans,  vitae  et  sanitati  corporis  sui  conservationi  perpetuo 
studens,  jam  crebrius  cum  contagio  s^arioloso  luctata  quod  omnes  hu¬ 
mores  in  sui  indolem  convertere  conabatur,  tantum  humores  infectos  a 
bonis  separat  et  totis  viribus  e  sinu  suo  excutit  et  per  vasa  cutanea 
pustulae  in  interstinctis  quarto  plerumque  ab  invasione  die,  primo  in 
facie  apparent,  dein  in  collo  et  pectore,  paulo  post  in  manibus  et  bra¬ 
chiis,  serius  in  trunco,  ultimo  in  artubus  inferioribus  erumpunt:  ab 
initio  tam  exiguae  sunt,  ut  tenuissimarum  acicularum  puncta  tantum 
magnitudine  aequent,  postea  sensim  elevantur  ut  accuratius  digito  exa¬ 
minatae  tangi  possint,  duriores  fiunt,  dein  in  medio  earum  punctum 
conspicitur  pellucidius  ac  circulo  rubro  circumscribuntur  pustulae  quibus 
a  morbillis,  erysipelate,  miliaribus  aliisque  exantematicis  facile  a  peritis 
distinguantur. 

Prodeuntibus  jam  pustulis,  statim  primi  stadii  minuuntur  symptomata, 
ac  quandoque  penitus  evanescunt ,  signum  igitur  quod  crisis  fuerit 
perfecta ,  et  omnis  materia  peccans  ad  corporis  perepheeriam  delata  sit ; 
nec  postea  aeger,  si  debitum  regimen  adhibeatur,  magnas  molestias 
sentit;  pustulae  dein  sensim  bases  suos  ampliant,  in  summitatibus  acu¬ 
minantur,  sensim  rubescunt,  cutis  leviter  tenditur,  calet  ac  dolet  et 

tempore  trium  aut  quatuor  dierum  hoc  stadium  absolvitur :  haec  tantum 
intelligenda  sunt  de  Variolis  interstinctis  et  quidem  benignis;  nam  inter 
Variolas  interstinctas  nonnumquam  gravibus  stipatas  symptomatibus  plu¬ 
rimi  medici  experti  fuere,  et  talis  malignitatis  deprehensae  sunt,  ut 
quandoque  mortem  inopinatam  induxerint. 

Si  Variolae  fuerint  confluentes,  hoc  stadium  tertio  die,  imo  citius,  ali¬ 
quando  serius  quam  quarto  die  inchoatur;  pustulae  plurimae  emergunt 
et  teste  Sydenhamo,  non  nisi  a  medico  in  cognoscendis  Variolis  versa- 
tissimo,  ab  erysipelate  aut  morbillis  distinguuntur,  quum  nunc  illius 
nunc  harum  formam  induant;  praeterea  nec  crescente  morbo,  in  molem 
aliquam  spectabilem  uti  interstinctae  attolluntur,  sed  sibi  invicem  im¬ 
plicitae  ,  vesicularum  adinstar  rubrarum ,  vultum  omnem  contegunt ; 
facies  maturius  tumet  quam  in  interstinctis ,  eruptione  facta ,  symptomata 
interdum  remittunt,  raro  cessant;  caetera  omnia  symptomata  graviora 
sunt ;  observatur  diarrhaea  in  infantibus ,  salivatio  quae  rarissime  in  in¬ 
terstinctis  adest,  oritur  in  adultis;  porro  hic  aliquando  angina,  phrenitis, 
coma  vigil  et  somnolentum,  diarrhaea,  dysenteria,  haematuria,  epistaxis, 
mensiam  fluxus,  petechiae,  etc. 

Nonnunquam  natura  contagio  Varioloso  ab  initio  ita  opprimitur,  ut  a 
primo  aut  secundo  morbi  die  fere  succumbat;  tunc  languida  quinto  vel 
sexto  morbi  die  inani  nisu ,  omne  quod  potest  ad  cutis  superficiem 
deponit,  apparent  pustulae  parvae,  incertae  figurae,  depressae  manent, 
apices  vix  attollunt,  livescunt,  atrae  fiunt,  symptomata  non  imminuuntur 
nec  remittunt,  sed  indies  augentur,  accedunt  fluxus  alvi  colliquativus , 
baemorragiae  in  et  externae,  tendinum  subsul tus,  vigiliae  pertinacissimae, 
extremorum  frigus,  pulsus  debilis,  parvus,  intermittens,  partium  omnium 
collapsus,  faetor,  etc.,  et  sub  initio  proximi  stadii  adest  haud  raro  fa¬ 
talis  dies:  ita  plerumque  fit  malignarum  eruptio. 

Salivatio . 

Unum  in  Variolis  confluentibus  symptoma  datur  quod  non  exiguam 
meretur  attentionem,  scilicet  Salivatio  adulti^  fere  semper  concomitans, 
ita  ut  Sydenhamus  se  unicum  tantum  vidisse  Variolis  confluentibus 
laborantem  ubi  nulla  superveniret  salivatio ,  testetur.  Difficultates  circa 
hoc  symptoma  orientes  ad  duas  rediguntur  classes,  primo  an  sit  critica 
haec  evacuatio,  secundo  a  qua  causa  haec  oriatur. 

Evacuationem  hanc  criticam  esse  rejicimus,  nam  observatis  constat 
aegros  salivatione  ita  debilitatos  et  exhaustos  fuisse,  ut  inde  quandoque 
mors  secuta  fuerit ;  quod  imprimis  Mortonus  doluit  in  nobili  et  venusta 
virgine,  quae  salivatione  exhausta  sine  febre  et  sine  delirio  vigesimo 
primo  morbi  die  animi  deliquiis  frequentius  reiteratis,  migravit^  Ad  plures- 
praeterea  sub  evacuatione  critica,  debent  morborum  symptomata  imminui, 
sed  salivatio  deglutiendi  et  respirandi  difficultatem  augendo ,  morbi 
symptomata  auget.  Licet  vero  salivationem  supprimere  non  liceat,  an 
ideo  critica  dicenda  evacuatio?  an  ergo  omnis  evacuatio  malefaciens 
statim  sisti  potest?  Erronea  bsec  est  opinio  e  medicina  exulanda  :  qui¬ 
cumque  animadvertit  ad  mala  a  salivatione  imminuta  redundantia,  hic 
reflectet  per  easdem  causas  augeri  morbum,  per  quse  supprimitur  salivatio, 
ita  ut  augmentum  symptomatum  immediate  non  dependeat  a  salivatione 
imminuta  ;  attamen  negare  nolumus  partem  morbosam  ope  salivationis  e 
corpore  eliminare  valere. 

Sunt  qui  sustinent  salivationem  originem  ducere  a  perspiratione  in¬ 
sensibili  suppressa;  ast  si  consideremus  aegros  aliquando  sudoribus  dif¬ 
fluere  ,  facile  hujus  sententiae  improbabilitatem  videbimus :  unde  nos 
causam  salivationis  repetimus  vel  a  materia  Variolosa  glandulas  salivales 
specifice  irritante  vel  a  pustulis  vicinas  partes  obsidentibus ;  quod  ma¬ 
teria  possit  specifice  aliquam  partem  irritare,  probatur  ex  morbillis,  ubi 
materia  morbillosa  specifice  pulmones ,  membranam  tracheae  mucosam 
et  pituitariam  irritat ,  ut  hinc  habeatur  tussis ,  sternutatio ,  coryza ,  etc. 

Dein  primo  die  primi  stadii  observata  fuit  salivatio  quae  non  poterat 
pendere  nisi  ab  hac  causa;  quod  pustulae  in  iis  locis  inventae  augere 
possint  salivae  secretionem  ,  vicinas  irritando  partes  haud  difficulter 
concipitur. 

Causae  hanc  evacuationem  supprimendi  idoneae  sunt  cordis  debilitas, 
diarrhaea,  frigus  incaute  susceptum,  animi  pa themata  praecipue  terror,  ete. 
a  debilitate  cordis  dependere  sciemus  ex  pulsu  debili ,  intermittente , 
inaequali,  extremorum  frigore,  facie  hippocratica ,  ete.  Si  supprimatur 
ob  alias  causas,  praesentia  et  praegressa  nostram  diagnosim  confirmabant: 
salivatio  haec  undecimo  ut  plurimum  die  cessat,  quando  aeger  salivam 
jam  viscidiorem  factam,  non  sine  magna  molestia  potest  excernere,  siti 
vexatur,  tussi,  et  inter  bibendum  potus  per  os  et  nares  regurgetat.  Sa¬ 
livationi  imminutae  bonum  est  si  superveniat  manuum  pedumque  tumor. 


Tertium  Stadium. 

• 

Quando  materiam  pravam  a  bona  segregatam  ad  corporis  peripbaeriam 
deposuit  natura,  eamdem  ne  rursus  repullulet,  ulterius  prosequitur,  et 
materiem  illam  pravam  in  liquidum  aliquod  albicans,  spissum,  tenax, 
homogeneum  pus  dictum ,  mutat ;  actio  ea  naturae  medicatricis  suppu¬ 
ratio  audit  et  tertium  Variolarum  stadium  complet. 

Circiter  octavum  a  primo  morbi  insultu  diem,  si  Variolae  fuerint 
interstinctae ,  benignae ,  pustulae  in  facie  primo  fiunt  rubicundiores , 
cutis  magis  tenditur,  magis  calet  ac  dolet,  nec  non  arteriae  solito  for¬ 
tius  vibrant  quandoque  febricula,  quae  in  primo  stadio  adfuerat,  redit, 
et  quae  non  plane  desierat ,  exacerbatur :  adest  primo  faciei  ac  labio¬ 
rum  tumor ,  dein  manuum  pedumque ,  palpebrae  inflantur ,  pustula¬ 
rum  apices  magis  magisque  elevantur,  albescunt,  basis  manet  adhuc 
rubra,  cutis  vero  inter  pustulas  media  roseo  tegitur  colore;  postea  lym- 
pido  quasi  sero  replentur,  dein  magis  illud  serum  inspissatur,  in  puri- 
formem  substantiam  redigitur,  color  fit  minus  pellucidus;  denique  pus¬ 
tulae  in  apicibus  flavescunt  ultimum  stadium  ingressurae. 

In  Variolis  confluentibus ,  lioc  stadium  tantum  die  undecimo ,  decimo- 
quarto  vel  sexto,  imo  interdum  tardius  inchoatur;  abest  ille  faciei, 
manuum  pedumque  tumor,  quae  in  interstinctis  benignis  aderat,  pus- 
tulce  non  ita  elevantur,  raro  pus  bonum  obtinetur,  saepius  adsunt  vi¬ 
giliae  pertinaces,  deliria,  anxietates,  etc.  Salivatio  quoque  minuitur, 
saliva  viscida  vix  excerni  potest,  et  salivatione  omnino  desinente,  ma¬ 
nus  tumere  incipiunt ;  saepius  febris  valide  intenditur ,  ac  urinae  copiose 
fluunt ,  attamen  postquam  ancipiti  marte  dimicatum  fuit  haud  infre- 
quenter  die  decimo-sexto  vel  octavo  turgescunt  pustulae  et  sensim  fit 
maturatio,  febris  recedit  atque  aeger  in  recuperandae  salutis  spe  plane 
ponitur. 

Si  Yariolarum  inflammatio  fuerit  veliementissima ,  subjectum  robus¬ 
tum  ,  strictum  vel  tenerum ,  si  corpus  cacochymicum ,  remedia  perversa 
adhibita,  Variolae  non  suppurantur,  sed  in  gangrenam  abeunt,  subru¬ 
bro  ,  flavo  aut  nigro  humore  turgent  pustulae ,  summus  adest  virium 
lapsus,  extrema  frigent,  pulsus  frequens,  parvus  et  debilis  occurrit, 
ungues  incurvantur,  oculi  intropressi  sunt,  mors  prae  foribus  adstat:  si 
fuerint  indolis  putridae ,  tota  massa  sanguinea  resolvetur  et  una  cum 
hasmorragiis  colliquativis  anima  e  corpore  efflatur. 

Quartum  Stadium . 

Quartum  vocamus  stadium  quando  pustulae  squammis  obducuntur,  ac 
exarescere  incipiunt,  quod  fit  dum  provida  natura  inimicum  suum  ita 
profligavit,  ut  penitus  ab  eodem  liberata  sit :  vel  etiam  dum  ita  obruta 
est,  ut  sibi  vires  deficiant,  quibus  eum  amplius  protradat  ac  insequatur: 
stadium  hocce  non  raro  funestum  est  atque  aegrum  e  medio  rapit,  non 
raro  faustum  et  aegrum  in  tuto  ponit :  febris  quae  in  stadio  praecedenti 
evanuerat,  in  hoc  revertitur;  repetenda  a  puris  in  massam  sanguineam 
resumptione ;  si  vero  febris  a  primo  morbi  insultu  adfuerit ,  in  hoc  au¬ 
getur,  gravioribusque  stipatur  symptomatibus,  nonn unquam  tamen  hoc 
stadium  aegrum  nullo  funesto  symptomate ,  nullaque  febre  affligendo , 
decurrit. 

In  interstinctis  benignis  Variolis  ,  ubi  plerumque  eruptione  facta , 
crises  perfecta  et  omnis  materia  prava  concocta  et  subacta  a  bonis  hu¬ 
moribus  separata  fuit,  pustulae  pure  maturo  et  laudabili  turgidae,  primo 
subfl  a  vescunt,  dein  incrustantur,  post  unum  alterum  ve  diem  exsiccantur 
et  in  arida  tubercula  abeunt,  demum'  sensim  sensimque  delabuntur, 
cutemque  nitidam,  aequabilem  et  sine  foveis  derelinquunt. 

In  confluentibus  hoc  stadium  aegro  plures  molestias  gignit  plurimaque 
mala  importat:  pustulae  densa  crusta  obsessae  in  artubus  rumpuntur,  pus 
resumitur ,  bine  exacerbatio  febris ,  pus  resumptum  ad  varias  partes 
deponitur,  periculosissimosque  morbos  generat;  si  nempe  ad  cerebrum 
deferatur,  deliria  pertinacissima,  phrenitis;  si  ad  pulmones,  suffocatio, 
peripneumonia ,  pleuritis,  phthisis,  etc.  oriuntur:  si  ad  ventriculum  vel 
intestina  vomitus  enormes,  dysenteriam,  inflammationes,  etc.  inducit;  si 
ad  hepar  ejusdem  inflammationem,  icterum  et  ita  de  reliquis:  si  vero 
feliciori  eventu  ad  exteriora  deferatur  abscessus,  fistulas,  partium  vici¬ 
narum  erosiones,  etc.  producit  :  tandem  crustae  decidunt;  rubicunda 
apparet  cutis  atque  aeger  plurimis  foveis  signatur. 

Febre  maligna  si  stipatae  sint  Variolae,  quamquam  aeger  rarissime  tum 
ad  hoc  stadium  perveniat,  pustulae  sine  ullo  maturationis  vestigio,  hoc 
stadium  ineunt;  maculae  nigrae  hinc  inde  in  cute  apparent;  suboriuntur 
lethales  haemorragiae ,  summa  adest  virium  jactura,  pulsus  debilis,  par¬ 
vus,  intermittens,  inaequalis,  deliria,  animi  deliquia,  pervigilia,  convul¬ 
siones,  tendinum  subsultus,  et  initio  hujus  stadii  aeger  ad  orcifauces 
mittitur ;  aliquando  languido  naturae  conatu  pustulae  maturescere  videntur 
ac  crusta  nigricante  obducuntur,  et  hoc  stadium  plurimis  diebus  aegrum 
affligit  et  si  evadat,  diris  ac  aerumnosis  symptomatibus  diu  postea  vexatur, 
a  quibus  tandem  subinde  serius  vel  citius  ad  plures  migrat. 


Prognosis . 


Prognosis  Variolarum  pro  varia  specie,  eruptionis  tempore,  subjecto, 
sexu,  aetate,  stadio,  etc.  summopere  variat:  spuriae  minus  periculosae 

sunt  quam  verse,  cseteris  paribus  confluentes  periculosiores  cohaerenti¬ 
bus,  liae  interstinctis  et  ita  de  cseteris:  quo  citius  ante  quartum  diem 
fit  pustularum  eruptio ,  eo  pejoris  sunt  indolis  et  numerosiores  obser¬ 
vantur  :  dixit  enim  ili.  Sydenhamus ,  quantum  magis  quartum  diem 
proe verterint  Variolae  y  tanto  etiam  confluent  magis  :  si  vero  eruptio 
ultra  quartum  diem  protrahitur,  malignae  Variolae  expectandae  sunt,, 
nec  raro  lethales. 

Si  subjectum  sit  robustum,  sanguineum,  in  flore  aetatis  constitutum, 
si  lautam  gesserit  vitam,  periculosius  decumbit,  quam  si  sit  laxum, 
exactum,  diaetam  observare  solitum  et  nondum  ad  pubertatis  annum 
pervenerit;  animi  pathematibus  vexati,  ut  tristitia,  metu,  amore,  etc. 
bacchi  nepotuli ,  veneris  milites  ,  cacochymici ,  scorbutici ,  syphilitide 
infecti,  biliosi,  etc.  plerumque  pessimis  Variolis  affliguntur:  sexus  se- 
quior,  infantes  dentitione  peracta,  minus  periculose  variolis  laborant 
quam  sexus  nobilior  et  adulti  :  si  mulier  fuerit  gravida,  et  virium  dis¬ 
pendium  et  abortus  periculum,  magnum  discrimen  adest:  si  aeger  ex 
stirpe  genitus  sit,  cui  Variolae  haereditarie  quasi  funestae  fuerunt,  etiam 
et  hic  funestas  exspectandas  habet :  primum  stadium  si  debito  modo 
contingat  eruptio,  vix  periculosum:  convulsiones,  insultus  epileptici  in 
infantibus  uti  ex  praecedentibus  patet ,  in  hoc  stadio  raro  metuendae  sunt , 
sed  saepe  laudabiles:'  narium  ac  mensium  fluxus  nisi  nimius  fuerit,  hic 
non  pertimescendus,  nec  diarrhaea  in  adultis  contemnenda,  in  infantibus 

bona. 

Si  in  secundo  stadio  omnia  symptomata  mitigata  sint,  vel  omnino  dispa¬ 
ruerint  medico  faustum  prognosim  instituere  licet :  quo  Variolae  numero 
pauciores  sunt,  majores  magis  ab  invicem  separatae,  plus  a  facie  remotae, 
candidiores  et  tardius  secundum  ordinem  procedunt,  eo  meliores  :  si 
plures,  minores,  magis  intricatae,  nigrae  magis  faciem  occupantes  ac 
citius  incedunt,  eo  pejores:  notandum  autem  quod  exiguus  Variolarum 
numerus  non  semper  bonum  omen  praebeat,  sed  tunc  tantum  felicem 
promittit  eventum  si  nulla  mala  concomitentur  symptomata :  quo  spatium 
inter  pustulas  magis  participat  de  colore  amoeno-roseo,  eo  major  spes 
datur;  si  vero  palleat  aut  fuscum  evadat,  plurima  mala  expectanda  sunt. 

Maculae  purpureae  inter  pustulas  apparentes,  letlialis  gangrenae  indicium 
praebent  :  miliaria  rubra  vel  alba,  aliave  exanthemata  inter  pustulas 
erumpentia  tamquam  summum  designant  periculum ,  tamen  non  semper 
lethalia;  linis  tertii  stadii  et  initium  quarti  descrimine  plenum;  quum 
Variolae  membranam  schneiderianam ,  fauces,  asperam  arteriam,  pul¬ 
mones,  iEsophagum,  Stomachum,  intestina,  etc.  quandoque  obsident, 
pro  varia  functione  laesa,  partis  affectae  nobilitate,  diversum  portendunt 
malum;  si  haemorragiae,  deliria,  tendinum  subsultus,  fluxus  alvi  colli— 
quativi,  animi  deliquia,  etc.  in  tertio  aut  quarto  stadio  adsint,  aegrum 
brevi  e  vivis  tollendum  esse,  luculenter  patet;  si  salivatio  ante  pustu¬ 
larum  maturationem  supprimatur,  nulla  manuum  pedumve  adveniente 
intumescentia,  pessime  augurandum  est. 

9 

Cura  in  imo  et  2do  Stadio . 

Nonnulli  variolarum  eruptionem  ,  erumpentiumque  suppurationem 
totis  viribus  impedire  conati  fuere,  nimirum  infringendo  ac  enervando 
veneni  Variolosi  efficaciam ;  quos  salutares  effectus  mercurio  et  antimo- 
nio  praesertim  adseribebant ;  verum  si  mercurius  et  antimonium  illud 
praestarent ,  merito  Variolarum  dicerentur  specifica  atque  ulterius  de 
cura  Variolarum  tractare  inutile  et  supervacaneum  foret ;  sed  quum 
promissas  eventus  non  responderit  et  hactenus  certa  morbi  Variolosi  an¬ 
tidotus  non  sit  cognita,  efficaciora  remedia  quam  illa  quae  in  aliis  mor¬ 
bis  analogis  stipatis  symptomatibus  profuisse  expertus  est,  praescribere 
medicus  non  valebit. 

Quum  illi  medici  specificis  suis  parum  proficerent  et  in  primo  Vario¬ 
larum  stadio  inflammationis  symptomata  apparerent,  hoc  stadium  ut 
morbum  inflammatorium  tractare  voluere  :  itaque  venae-sectionibus  re¬ 
petitis,  purgantibus,  nitrosis,  etc.  eruptionem  Variolarum  impedire  con¬ 
tenderunt;  sed  nec  inde  expectatum  viderunt  eyentum :  unde  Variola¬ 
rum  eruptio  nec  impedienda  nec  nimis  acceleranda  videtur :  ergo  si 
subjectum  sit  robustum,  plethoricum,  in  setatis  flore  constitutum,  pul- 

sus  durus,  facies  rubicunda  inflata,  si  ad  attactum  summus  percipiatur 
calor,  vena  secanda  est.  Si  aegri  vires  prostratae  sunt,  quod  indicabunt 
pulsus  parvus,  intermittens,  inaequalis,  facies  collapsa,  frigus  extremo¬ 
rum,  etc.,  vino  generoso,  camphora,  valeriana  caeterisque  analogis  vires 
erigimus ,  ut  sic  exorbitantes  naturae  motus  refraenemus  et  languentes 
excitemus ,  ut  ita  principium  Variolosum  ad  cutis  superficiem  debito 
modo  determinetur.  Neque  a  relaxantibus  eccoproticis  et  clysmatibus  in 
hoc  stadio  mali  eventus  expectandi  sunt ,  quin  contra  ea  prodesse  non 
raro ,  quis  non  videt  ?  iEgro  exhibeantur  diluentia ,  humectantia  et  sine 
stimulo  diaphoresin  excitantia,  diaeta  sit  tenuis,  acidiuscula ;  pro  nu¬ 
trimento  assumat  serum  lactis  vel  lac  aqua  dilutum ,  gelatinas  fructuum 
horraeorum,  etc.  Si  vero  initio  hujus  morbi  adsint  colluviei  saburalis  in 
primis  viis  signa  praemissa,  si  opus  sit,  venae-sectione  per  vomitoria 
aut  purgantia  e  corpore  eliminatur. 

Exulet  illa  methodus ,  qua  aegros  stragulis  obruunt ,  alexipharmaca 
calida  porrigunt,  ob  quam  ante  Sydenhami  tempora  plura  hominum 
millia  ad  plures  transmigrarunt ;  neque  aeger  ante  quartum  diem  per¬ 
tinaciter  lecto  addicatur,  quae  methodus  quam  praedicta  non  minus  per¬ 
niciosa  est.  In  secundo  stadio  tollenda  sunt  omnia  obstacula  faustam 
eruptionem  impedire  valentia,  si  vires  exorbitent,  venae- sectio ,  si  non 
sufficiant  incitantia,  si  diarrhaea  nimia  eruptionem  impediat,  paregorica 
sunt  propinanda ,  nec  epispastica  sunt  omittenda  nec  vesicantia  rejicienda , 
haec  ab  initio  suris  applicata ,  non  solum  ad  plurima  mala  sublevanda 
ac  tollenda  inservient,  verum  etiam  ad  venustatem  conservandam  quam 
maxime  proderunt;  regimen  calidum  hic  quoque  non  convenit,  frigidum 
nocet ,  moderatum  optimum  ,  diluentia  ,  humectantia ,  acidiuscula  hic 
aeque  laudantur ,  salivatio  quae  habetur  in  confluentibus  sustinenda , 
suppressa  revocanda,  et  symptomatibus  pro  sua  cuique  indole  occurrendum. 

Cura  in  otl°  et  4t0  Stadio. 

* 

In  tertio  Variolarum  stadio  indicatio  est  ut  puri  versus  exteriora  con¬ 
cilietur  exitus,  ut  illud  quod  resumptum  est,  e  corpore  per  collatoria 
eliminetur,  dein  ut  humorum  in  putredinem  degeneratio,  quae  hic  maxime 
metuenda,  impediatur  et  si  adsit,  quantum  fieri  possit,  corrigatur  ac 
emendetur,  demum  ut  febris  in  debito  regimine  retineatur,  ne  lan¬ 
guens  suppurationem  impediat,  aut  exorbitans  lethalem  gangrenam  in¬ 
ducat. 

Ad  puri  versus  exteriora  conciliandum  exitum,  cutis  laxa  ac  mollis 
servetur,  oportet;  unde  si  aegri  vires  sufficiant  balnea  tepida  insignenter 
proderunt;  si  vero  non  sufficiant,  pannis  laneis  vel  spongiis  aqua  tepida, 
decoctis  emollientibus  aut  cremore  lactis  madidis ,  aegri  facies  manus 
atque  pedes  foveantur;  pustulae  maturae  acuta  forfice  aut  scalpello  ape¬ 
riantur,  abstergantur  spongia  aqua  et  lacte  tepido  madida,  et  ita  febres 
et  abscessus  ex.  resorpto  in  sanguinem  pure  orientes ,  praecavebuntur. 
Si  Variolae  os  aut  fauces  obsidiant,  gargarismata  ex  decoctis  emollienti¬ 
bus  ac  vapores  aquae  calidae  naribus  attracti  aegro  non  leve  solatium 
adferent.  Ut  pus  resumptum  ex  oeconomia  eliminetur ,  purgantia  et 
diuretica  propinanda  sunt ;  vesicatoriorum  quae  ab  initio  applicanda 
suasimus  ,  in  hoc  casu  maximam  utilitatem  videbimus ,  quum  natura 
nunc  habeat  colatorium  per  quod  pus  resumptum  potest  expellere. 

Ut  humorum  in  putredinem  degenerationem  caveamns  et  praesentem 
emendemus ,  aeris  puritas  imperanda  est ,  indusia  et  lintea  mutanda 
sunt,  abstinendum  in  victu  ab  omnibus  ex  natura  sua  in  putredinem 
pronis ;  aegro  exhibeantur  talia  quae  sponte  sua  acescunt ,  dum  victu 
antiseptico  non  potest  caveri  humorum  in  putredinem  degeneratio  et 
sanguis  ita  dissolutus  est  ut  per  varias  vias  exeat,  acida  mineralia  et 
cortex  peruvianus  in  usuin  vocanda  sunt ;  ut  febrilis  exorbitans  impe¬ 
tus  infringatur  et  languens  excitetur,  quid  agendum  sit,  e  supra  me¬ 
moratis  sufficienter  patet. 

Si  ex  salivatione  imminuta  aut  suppressa  mtftus  suffocationis  detur, 
si  saliva  nimis  viscida  in  causa  sit,  oxymel  scii.,  kerm.  mineral.  non 
negligenda  sunt  et  si  haec  non  juvant  ad  emetica  in  refracta  dosi  ut 
nauseam  suscitent,  confugiendum.  In  quarto  stadio  eaedem  sunt  indica¬ 
tiones  quae  in  tertio.  Crustae  arte  sunt  separandae  et  phymata  quantocius 
ad  suppurationem  perducenda,  massa  sanguinea  adversus  putredinem 
munienda,  et  resumpto  puri  per  loca  artificialia  exitus  procurandus.  Si 
urina  suppressa  sit  diuretica  propinentur,  ac  aeger  lecto  eximatur  et  bis 
terve  cubicubum  obambulet:  si  mictus  cruentus  aut  aliae  haemorragiae 
adsint,  quum  hae  praecipue  oriantur  ob  sanguinem  nimis  dissolutum, 
acida  mineralia  optime  conducent.  Si  morbus  in  suo  decursu  fuerit  ve- 
hementior  monente  Sydenhamo  pustulis  deciduis  sanguinis  missio  erit 
peragenda,  postea  catharticum  ad  tres  vel  quatuor  vices  exhibendum. 

POSITIONES. 


I. 

A  spasmo  sic  dicti  animli  intestinum,  epiploon  aut  aliam  quamvis 
partem  incarcerari  posse,  rejicimus. 

II. 

Vocem  lassitudo  spontanea  non  admittimus. 

III. 

Scorbuti  divisio  in  periodos  est  exacta. 

IV. 

Paracenthesis  non  est  remedium  curati vum. 

V. 

Uteri  dilatatio  sub  graviditate  activa  est. 

VI. 

Laesionem  hepatis  in  capitis  vulneribus  per  sympathiam  determinari, 
minime  credimus. 

VII. 

Obturatio  colli  uterini  in  haemorragia  post  partum,  inane  auxilium. 

VIII. 

Ulcerum  divisionem  in  calosa,  varicosa,  fungosa,  gangrenosa ,  etc. 
supervacaneam  esse  statuimus. 

IX. 

Vulnera  in  gangrena  nosocomiali  sunt  contagiosa. 


X. 


Foeti  eptimestrem  quam  octimestrem  facilius  supervivere,  falsum. 


(  ) 

XI. 

Febres  typhoides  pro  mere  essentialibus  habemus. 

XII. 

Extremum  animi  pathema  non  inepte  venenum  immateriale  dicitur. 

XIII. 

Bursa  vacua  et  ignorantia  praeservat  a  podagra. 

XIV. 

Epidemicae  dyssenteriae  causis  fructus  horraei  non  annumerandi  sunt. 

J^icli  et  nihil  quod  disposit.  art.  56. 
Legis  ^Lcad .  adversetur  reperis 

F.  E.  VERBEECK, 

F.  Med.  h.  t.  Decanus. 


